#### E L Ő T E R J E S Z T É S

### Szombathely Megyei Jogú Város

### Bűnmegelőzési, Közbiztonsági és Közrendvédelmi Bizottságának

### 2024. Április 22-i ülésére

**valamint**

### Szombathely Megyei Jogú Város Közgyűlésének

### Városstratégiai, Idegenforgalmi és Sport Bizottságának

### 2024. Április 23-i ülésére

*Javaslat Szombathely város területén forgalmi rend változtatással kapcsolatos döntések meghozatalára*

**1. Gömör utcában forgalmi rend változás**

Lakossági kérésként merült fel, hogy a Gömör utcában a „Várakozni tilos” jelzőtábla helyett „Megállni tilos” jelzőtábla kerüljön elhelyezésre, mivel van, hogy az utca mindkét oldalán parkolnak, így az utcában nehézkes a közlekedés.

**2. Gagarin utcában forgalmi rend változás**

A Pálos Károly Szociális Szolgáltató Központ és Gyermekjóléti Szolgálat jelezte Önkormányzatunknak, hogy a Gagarin u. 24. sz. ingatlanon működő Idősek Klubja megközelítését szolgáló telekbejáró előtt és után közvetlenül parkolások tapasztalhatók, ami miatt nehézkes a kihajtás a Gagarin utcára. A probléma megoldása érdekében indokolt megállási korlátozás bevezetése a telekbejáró környezetében, valamint „X” burkolatjel felfestése a telekbejáró előtt és után. Mivel a telekbejáróról a kihajtás nincs korlátozva, ezért a telekbejáró előtt a záróvonalat meg kell szaggatni.

**3. Szombathely, 11-es Huszár út 106. szám melletti útszakaszon „Megállni tilos” közúti jelzőtábla kihelyezése**

A Concept Line Társasházkezelő Kft. kérelemmel fordult Szombathely Megyei Jogú Város Önkormányzatához annak érdekében, hogy a kezelésükben lévő Szombathely, 11-es Huszár út 106-110. szám alatti társasház keleti oldalán lévő útszakaszon a társasház mögötti parkolóból jobbra történő biztonságos kihajtási lehetőség, illetve a kétirányú forgalom biztonságos lefolytatásának lehetősége biztosított legyen, kerüljön várakozási, vagy megállási korlátozást elrendelő közúti jelzőtábla kihelyezésre.

A megkereséshez csatolt fényképekkel alá támasztották kérésüket, amelyeken látszik, hogy a Szombathely, 11-es Huszár út 106. szám melletti útszakaszon várakozó gépjárművek akadályozzák a parkolóból történő biztonságos kihajtás lehetőségét.

Fentiek alapján javaslom, hogy kerüljön a Szombathely, 11-es Huszár út 106-110. szám alatti társasház és a társasház mögötti parkoló közötti útszakaszra hatályos - a közúti közlekedés szabályairól szóló 1/1975. (II.5.) KPM-BM együttes rendelet (KRESZ) 15. § (1) bekezdés a) pont (60. ábra) szerinti - „Megállni tilos” közúti jelzőtábla kihelyezésre.

**4. Brassó utca egyirányúsítása**

A körzet Képviselője kérelemmel fordult az Önkormányzathoz, hogy a Brassó utca kerüljön egyirányúsításra a Vépi út felől az Ikervár utca irányába, mely a Brassó utca lakóinak kérése. A lakók kérésének oka, hogy a szűk utcába közlekedő teherautók nem a Zanati útra fordulnak be az Ikervár utcáról, majd onnan a Vépi útra, hanem a Brassó utcán keresztül rövidítenek. Emiatt több alkalommal meghúzták az utcában parkoló autókat, letörtek visszapillantó tükröket. A Brassó utca nem alkalmas a teherautó forgalomra a lakók szerint. A lakók a változtatást aláírásukkal jelezték a körzet Képviselőjének.

A lakók által kért egyirányúsítás esetén a Brassó utcában lakók kerékpárral az Ikervár utcáról nem fognak tudni behajtani az utcába a forgalommal szembe, nekik az Ikervár u. – Zanati út – Vépi út útvonalon kell közlekedniük, vagy a Brassó utca gyalogjárdáján a kerékpárjukat tolva tudnak hazajutni.

A forgalmi rend változtatásra vonatkozó javaslatok az érintett körzetek képviselőivel egyeztetésre kerültek.

Kérem a Tisztelt Bizottságot, hogy az előterjesztést megtárgyalni és a határozati javaslatot elfogadni szíveskedjen.

**Szombathely, 2024. április „ ”**

 /: **Horváth Soma** :/

**I.**

**HATÁROZATI JAVASLAT**

**….…./2024. (IV.22.) BKKB számú határozat**

A Bűnmegelőzési, Közbiztonsági és Közrendvédelmi Bizottság megtárgyalta a „Javaslat Szombathely város területén forgalmi rend változtatással kapcsolatos döntések meghozatalára” című előterjesztést, és az alábbi javaslatot teszi a Városstratégiai, Idegenforgalmi és Sport Bizottságnak:

1. A Bizottság javasolja, hogy a Gömör utcában a „Várakozni tilos” jelzőtábla helyett „Megállni tilos” jelzőtábla kerüljön elhelyezésre.
2. A Bizottság javasolja, hogy a Gagarin u. 24. sz. ingatlanon működő Idősek Klubja megközelítését szolgáló telekbejáró környezetében a parkolások tiltása érdekében megállási korlátozás kerüljön bevezetésre, valamint „X” burkolatjel kerüljön felfestésre a telekbejáró előtt és után. Mivel a telekbejáróról a kihajtás nincs korlátozva, ezért a telekbejáró előtt a záróvonalat meg kell szaggatni.
3. A Bizottság javasolja, hogy a Szombathely, 11-es Huszár út 106-110. szám alatti társasház és a társasház mögötti parkoló közötti útszakaszra hatályos „Megállni tilos” közúti jelzőtábla kerüljön kihelyezésre.
4. A Bizottság javasolja, hogy a lakók kérésének megfelelően a Brassó utca kerüljön egyirányúsításra a Vépi út felől az Ikervár utca felé.

**Felelős:** Dr. Nemény András, polgármester

Horváth Soma, alpolgármester

 Kelemen Krisztián, a bizottság elnöke

 /a végrehajtás előkészítéséért:

 Kalmár Ervin, a Városüzemeltetési Osztály vezetője/

**Határidő:** 2024. június 30.

**II.**

**HATÁROZATI JAVASLAT**

**….…./2024. (IV.23.) VISB számú határozat**

A Városstratégiai, Idegenforgalmi és Sport Bizottság megtárgyalta a „Javaslat Szombathely város területén forgalmi rend változtatással kapcsolatos döntések meghozatalára” című előterjesztést, és a Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 54. § (1) bekezdés 25. pontja alapján az alábbi döntést hozza:

1. A Bizottság egyetért azzal, hogy a Gömör utcában a „Várakozni tilos” jelzőtábla helyett „Megállni tilos” jelzőtábla kerüljön elhelyezésre.
2. A Bizottság egyetért azzal, hogy a Gagarin u. 24. sz. ingatlanon működő Idősek Klubja megközelítését szolgáló telekbejáró környezetében a parkolások tiltása érdekében megállási korlátozás kerüljön bevezetésre, valamint „X” burkolatjel kerüljön felfestésre a telekbejáró előtt és után. Mivel a telekbejáróról a kihajtás nincs korlátozva, ezért a telekbejáró előtt a záróvonalat meg kell szaggatni.
3. A Bizottság egyetért azzal, hogy a Szombathely, 11-es Huszár út 106-110. szám alatti társasház és a társasház mögötti parkoló közötti útszakaszra hatályos „Megállni tilos” közúti jelzőtábla kerüljön kihelyezésre.
4. A Bizottság egyetért azzal, hogy a lakók kérésének megfelelően a Brassó utca kerüljön egyirányúsításra a Vépi út felől az Ikervár utca felé.
5. A Bizottság felkéri a polgármestert, hogy a fentiek végrehajtása érdekében a szükséges intézkedések megtételéről gondoskodjon.

**Felelős:** Dr. Nemény András, polgármester

Horváth Soma, alpolgármester

 Tóth Kálmán, a bizottság elnöke

 /a végrehajtás előkészítéséért:

 Kalmár Ervin, a Városüzemeltetési Osztály vezetője/

**Határidő:** 2024. június 30.